CELEX: 32011R0826
Language: lt
Date: 2011-08-12 00:00:00
Title: 2011 m. rugpjūčio 12 d. Komisijos įgyvendinimo reglamentas (ES) Nr. 826/2011 dėl tam tikrų prekių klasifikavimo Kombinuotojoje nomenklatūroje

18.8.2011   
            
            
               LT
            
            
               Europos Sąjungos oficialusis leidinys
            
            
               L 211/7
            
         KOMISIJOS ĮGYVENDINIMO REGLAMENTAS (ES) Nr. 826/2011
   2011 m. rugpjūčio 12 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 12 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Įvairiaspalvės gyvūnų formos tabletės, kurių kiekvienos vidutinė masė – apytiksliai 950 mg, skirtos mažmeninei prekybai; vienos tabletės sudėtyje yra (masės %):
                  
                              —
                           
                           
                              sacharozės – 61;
                           
                        
                              —
                           
                           
                              krakmolo– 2,4.
                           
                        Be to, vienos tabletės sudėtyje yra:
                  
                              —
                           
                           
                              vitamino A (50 %. retinolio acetato – 375 μg ir 50 % beta karotino – 2 252 μg);
                           
                        
                              —
                           
                           
                              vitamino B1 – 1,05 mg;
                           
                        
                              —
                           
                           
                              vitamino B2 – 1,2 mg;
                           
                        
                              —
                           
                           
                              vitamino B3 – 13,5 mg;
                           
                        
                              —
                           
                           
                              vitamino B6 – 1,05 mg;
                           
                        
                              —
                           
                           
                              vitamino B9 – 300 μg;
                           
                        
                              —
                           
                           
                              vitamino B12 – 4,5 μg;
                           
                        
                              —
                           
                           
                              vitamino C – 60 mg;
                           
                        
                              —
                           
                           
                              vitamino D – 10 μg;
                           
                        
                              —
                           
                           
                              vitamino E – 10 mg.
                           
                        Tablečių sudėtyje taip pat yra šių medžiagų: stearino rūgšties, maleino rūgšties, magnio stearato, natrio hidrosulfito, glitimo, vilnamedžių aliejaus, silicio dioksido, citrinų rūgšties, želatinos, kalcio karbonato, monogliceridų ir digliceridų, natūralių ir dirbtinių kvapiųjų medžiagų bei maisto dažiklių.
                  Etiketėje nurodyta rekomenduojama paros dozė – viena tabletė per dieną.
                  Remiantis etiketėje pateikta informacija produktas skirtas vartoti žmonėms.
               
               
                  2106 90 98
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 29 skirsnio 1 pastaba, 30 skirsnio 1 papildomąja pastaba, ir KN kodus 2106, 2106 90 ir 2106 90 98 atitinkančiais prekių aprašymais.
                  Dėl savo sudėties produktas neturi 1704 pozicijai priskiriamiems konditerijos gaminiams iš cukraus būdingų savybių (taip pat žr. Suderintos sistemos paaiškinimų 17 skirsnio paaiškinimų Bendrųjų nuostatų b punktą).
                  Kadangi produkto sudėtyje yra medžiagų, kurioms netaikomos 29 skirsnio 1 pastabos a, b, c, f arba g punktų nuostatos, jis šiam skirsniui nepriskirtinas.
                  Produktas neatitinka 30 skirsnio 1 papildomosios pastabos reikalavimų, nes nėra teigiama, kad produktas vartotinas pasireiškus konkrečioms ligoms, negalavimams ar jiems būdingiems simptomams, todėl jis nepriskirtinas 3004 pozicijai.
                  Todėl, atsižvelgiant į produkto savybes, jis klasifikuotinas kaip 2106 pozicijai priskiriamas maisto produktas.